E 1984 e voe degemeret Skosiz eus rannvro Saltcoast evit ar  wech kentañ gant Askol ha Brug, hag adalek 1985 e voe degemeret ar pipe band de dro gant hini Ardneil e Bro-Skos. Dalchet e voe dan eskemmoù ha kresket e voe anezho etre 1994 ha 1997 dreist-holl, gant stummadurioù sonerezh kinniget gant hor mignoned Skosiz ha gant gouelioù bras skosat en Onyx (kemplez sevenadurel Sant-Ervlan), gant Ardneil Pipe Band hag ar strollad folk Harbour Band eus Saltcoast ivez, ouzhpenn 500 den enno. E 1991 e oa aet ar bagad da Vro- Skos en-dro. E 1995 en deus kemeret perzh e  lid 700 deiz-ha-bloaz an « Auld Alliance » en Aubigny sur Nère hag e Rosko e miz Mezheven 98 el lid da zerchel koun eus beaj Marie Stuart e Breizh. Kemeret en deus perzh Askol ha Brug en nebeud kenstrivadegoù 4re ha 3de rumm ivez. Resevet o deus an izili ar Voluntary service Medal e deroù 1999.